CELEX: 32016R0873
Language: lt
Date: 2016-06-01 00:00:00
Title: 2016 m. birželio 1 d. Komisijos įgyvendinimo reglamentas (ES) 2016/873, kuriuo iš dalies keičiamas Reglamentas (EB) Nr. 690/2008, pripažįstantis apsaugotas Bendrijos zonas, kuriose augalų sveikatai gresia ypatingas pavojus

2.6.2016   
            
            
               LT
            
            
               Europos Sąjungos oficialusis leidinys
            
            
               L 145/10
            
         KOMISIJOS ĮGYVENDINIMO REGLAMENTAS (ES) 2016/873
   2016 m. birželio 1 d.
   kuriuo iš dalies keičiamas Reglamentas (EB) Nr. 690/2008, pripažįstantis apsaugotas Bendrijos zonas, kuriose augalų sveikatai gresia ypatingas pavojus
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 2 straipsnio 1 dalies h punktą,
   atsižvelgdama į Suomijos, Graikijos, Airijos, Italijos, Maltos, Portugalijos, Slovakijos, Ispanijos ir Jungtinės Karalystės pateiktus prašymus,
   kadangi:
   
               (1)
            
            
               Komisijos reglamentu (EB) Nr. 690/2008 (2) tam tikros valstybės narės ir tam tikros valstybių narių teritorijos buvo pripažintos nuo tam tikrų kenksmingųjų organizmų apsaugotomis zonomis. Kai kuriais atvejais jos tokiomis buvo pripažintos ribotam laikotarpiui, kad atitinkama valstybė narė galėtų pateikti visą informaciją, kuri būtina įrodyti, kad konkrečių kenksmingųjų organizmų atitinkamoje valstybėje narėje ar teritorijoje nėra, arba galėtų įgyvendinti priemones konkrečiam organizmui likviduoti. Nuo to laiko tam tikrose kai kurių valstybių narių apsaugotose zonose augalų sveikatos būklė labai pasikeitė;
            
         
               (2)
            
            
               tam tikros Portugalijos Ribatežo ir Rytų regiono savivaldybės buvo pripažintos nuo Bemisia tabaci Genn. (Europos populiacijos) apsaugotomis zonomis. Portugalija pateikė informacijos, iš kurios matyti, kad Bemisia tabaci (Europos populiacijos) šiuo metu yra paplitęs tose savivaldybėse. Todėl tos savivaldybės nebeturėtų būti pripažįstamos nuo Bemisia tabaci (Europos populiacijos) apsaugotomis zonomis;
            
         
               (3)
            
            
               Graikijos teritorija buvo pripažinta nuo Dendroctonus micans Kugelan, Gilpinia hercyniae (Hartig), Gonipterus scutellatus Gyll., Ips amitinus Eichhof, Ips cembrae Heer ir Ips duplicatus Sahlberg apsaugota zona iki 2016 m. balandžio 30 d. Remiantis papildoma Graikijos pateikta informacija, Graikijos teritorijoje šių organizmų vis dar neaptikta. Todėl Graikija turėtų būti pripažinta nuo šių kenksmingųjų organizmų apsaugota zona neribotą laiką;
            
         
               (4)
            
            
               Airijos ir Jungtinės Karalystės teritorijos buvo pripažintos nuo Dryocosmus kuriphilus Yasumatsu apsaugota zona iki 2016 m. balandžio 30 d. Remiantis papildoma Airijos ir Jungtinės Karalystės pateikta informacija, jų teritorijose šio organizmo vis dar neaptikta. Todėl Airija ir Jungtinė Karalystė turėtų būti pripažintos nuo šio kenksmingojo organizmo apsaugota zona neribotą laiką;
            
         
               (5)
            
            
               Portugalijos teritorija buvo pripažinta nuo Dryocosmus kuriphilus Yasumatsu apsaugota zona iki 2016 m. balandžio 30 d. Portugalija pateikė informacijos, iš kurios matyti, kad Dryocosmus kuriphilus šiuo metu yra paplitęs jos teritorijoje. Todėl Portugalija nebeturėtų būti pripažįstama nuo Dryocosmus kuriphilus apsaugota zona;
            
         
               (6)
            
            
               Portugalija pateikė prašymą pripažinti Azorų salų teritoriją nuo Globodera pallida (Stone) Behrens ir Globodera rostochiensis (Wollenweber) Behrens apsaugota zona. Remdamasi nuo 2006 m. atliktais tyrimais, Portugalija pateikė įrodymų, kad nepaisant šiems organizmams paplisti palankių sąlygų, Azorų salų teritorijoje šių kenksmingųjų organizmų nėra. Tačiau būtina atlikti tolesnius tyrimus. Be to, šiuos tyrimus turėtų stebėti Komisijai pavaldūs ekspertai. Todėl Azorų salos turėtų būti pripažįstamos nuo Globodera pallida ir Globodera rostochiensis apsaugota zona tik iki 2018 m. balandžio 30 d.;
            
         
               (7)
            
            
               Airija, Malta ir Jungtinė Karalystė pateikė prašymus pripažinti jų teritorijas nuo Paysandisia archon (Burmeister) apsaugota zona. Remdamosi nuo 2007 m. atliktais tyrimais, Airija, Malta ir Jungtinė Karalystė pateikė įrodymų, kad nepaisant šiam organizmui paplisti palankių sąlygų, jų teritorijoje minėto kenksmingojo organizmo nėra. Tačiau būtina atlikti tolesnius tyrimus. Be to, šiuos tyrimus turėtų stebėti Komisijai pavaldūs ekspertai. Todėl Airija, Malta ir Jungtinė Karalystė turėtų būti pripažįstamos nuo Paysandisia archon apsaugota zona tik iki 2018 m. balandžio 30 d.;
            
         
               (8)
            
            
               Airija ir Jungtinė Karalystė pateikė prašymus pripažinti jų teritorijas nuo Rhynchophorus ferrugineus (Olivier) apsaugota zona. Remdamosi nuo 2007 m. atliktais tyrimais, Airija ir Jungtinė Karalystė pateikė įrodymų, kad nepaisant šiam organizmui paplisti palankių sąlygų, jų teritorijoje minėto kenksmingojo organizmo nėra. Tačiau būtina atlikti tolesnius tyrimus. Be to, šiuos tyrimus turėtų stebėti Komisijai pavaldūs ekspertai. Todėl Airija ir Jungtinė Karalystė turėtų būti pripažįstamos nuo Rhynchophorus ferrugineus apsaugota zona tik iki 2018 m. balandžio 30 d.;
            
         
               (9)
            
            
               Portugalija pateikė prašymą pripažinti Azorų salų teritoriją nuo Rhynchophorus ferrugineus (Olivier) apsaugota zona. Remdamasi nuo 2007 m. atliktais tyrimais, Portugalija pateikė įrodymų, kad nepaisant šiam organizmui paplisti palankių sąlygų, Azorų salų teritorijoje minėto kenksmingojo organizmo nėra. Tačiau būtina atlikti tolesnius tyrimus. Be to, šiuos tyrimus turėtų stebėti Komisijai pavaldūs ekspertai. Todėl Azorų salos turėtų būti pripažįstamos nuo Rhynchophorus ferrugineus apsaugota zona tik iki 2018 m. balandžio 30 d.;
            
         
               (10)
            
            
               Jungtinė Karalystė pateikė prašymą pripažinti jos teritoriją nuo Thaumetopoea pityocampa Denis & Schiffermüller apsaugota zona. Remdamasi nuo 2013 m. atliktais tyrimais, Jungtinė Karalystė pateikė įrodymų, kad nepaisant šiam organizmui paplisti palankių sąlygų, jos teritorijoje minėto kenksmingojo organizmo nėra. Tačiau būtina atlikti tolesnius tyrimus. Be to, šiuos tyrimus turėtų stebėti Komisijai pavaldūs ekspertai. Todėl Jungtinė Karalystė turėtų būti pripažįstama nuo Thaumetopoea pityocampa apsaugota zona tik iki 2018 m. balandžio 30 d.;
            
         
               (11)
            
            
               Airijos teritorija buvo pripažinta nuo Thaumetopoea processionea L. apsaugota zona iki 2016 m. balandžio 30 d. Remiantis papildoma Airijos pateikta informacija, Airijos teritorijoje šio organizmo vis dar neaptikta. Todėl Airija turėtų būti pripažinta nuo šio kenksmingojo organizmo apsaugota zona neribotą laiką;
            
         
               (12)
            
            
               Jungtinės Karalystės teritorija, išskyrus tam tikras savivaldybių teritorijas, buvo pripažinta nuo Thaumetopoea processionea L. apsaugota zona iki 2016 m. balandžio 30 d.; Jungtinė Karalystė pateikė informacijos, iš kurios matyti, kad Thaumetopoea processionea šiuo metu yra paplitęs vietos Gildfordo ir Vokingo savivaldybių teritorijose. Todėl tos teritorijos nebeturėtų būti pripažįstamos Jungtinės Karalystės apsaugotos zonos dalimi. Iš šios informacijos taip pat matyti, kad likusioje Jungtinės Karalystės teritorijoje, kuri buvo pripažinta nuo Thaumetopoea processionea apsaugota zona, šio kenksmingojo organizmo vis dar neaptikta. Tačiau būtina atlikti tolesnius tyrimus. Šiuos tyrimus turėtų toliau stebėti Komisijai pavaldūs ekspertai. Todėl Jungtinė Karalystė, išskyrus tam tikras savivaldybių teritorijas, įskaitant Gildfordo ir Vokingo, turėtų būti pripažįstama nuo Thaumetopoea processionea apsaugota zona tik iki 2018 m. balandžio 30 d.;
            
         
               (13)
            
            
               Jungtinė Karalystė pateikė prašymą pripažinti jos teritoriją nuo „Candidatus Phytoplasma ulmi“ apsaugota zona. Remdamasi nuo 2013 m. atliktais tyrimais, Jungtinė Karalystė pateikė įrodymų, kad nepaisant šiam organizmui paplisti palankių sąlygų, jos teritorijoje šio kenksmingojo organizmo nėra. Tačiau būtina atlikti tolesnius tyrimus. Be to, šiuos tyrimus turėtų stebėti Komisijai pavaldūs ekspertai. Todėl Jungtinė Karalystė turėtų būti pripažįstama nuo „Candidatus Phytoplasma ulmi“ apsaugota zona tik iki 2018 m. balandžio 30 d.;
            
         
               (14)
            
            
               Portugalijos teritorija buvo pripažinta nuo Curtobacterium flaccumfaciens pv. flaccumfaciens (Hedges) Col. apsaugota zona. Kadangi Phaseolus vulgaris ir Dolichos (atitinkamų augalų šeimininkų) sėklų gamyba Portugalijoje labai sumažėjo, Portugalija pateikė prašymą panaikinti jos nuo Curtobacterium flaccumfaciens pv. flaccumfaciens (Hedges) Col. apsaugotos zonos statusą. Todėl Portugalija nebeturėtų būti pripažįstama nuo Curtobacterium flaccumfaciens pv. flaccumfaciens (Hedges) Col. apsaugota zona;
            
         
               (15)
            
            
               Ispanija buvo pripažinta nuo Erwinia amylovora (Burr.) Winsl. et al apsaugota zona, išskyrus tam tikras jos teritorijos dalis. Ispanija pateikė prašymą panaikinti Madrido autonominės srities apsaugotos zonos statusą dėl nepakankamos ekonominės svarbos. Todėl Madrido autonominė sritis nebeturėtų būti pripažįstama nuo Erwinia amylovora apsaugotos Ispanijos zonos dalimi;
            
         
               (16)
            
            
               Be to, Ispanija pateikė informacijos, iš kurios matyti, kad Erwinia amylovora šiuo metu yra paplitęs Andalūzijos autonominėje srityje ir Ljeidos provincijos (Katalonijos autonominė sritis) Segrià, Noguera, Pla d'Urgell, Garrigues ir Urgell rajonuose (comarcas). Priemonės, kurių imtasi 2013–2015 m., siekiant likviduoti šį kenksmingąjį organizmą, buvo neveiksmingos. Todėl Andalūzijos autonominė sritis ir Ljeidos provincijos (Katalonijos autonominė sritis) Segrià, Noguera, Pla d'Urgell, Garrigues ir Urgell rajonai (comarcas) nebeturėtų būti pripažįstami nuo Erwinia amylovora apsaugotos Ispanijos zonos dalimi;
            
         
               (17)
            
            
               tam tikros Italijos teritorijos dalys buvo pripažintos nuo Erwinia amylovora (Burr.) Winsl. et al. apsaugotomis zonomis. Italija pateikė informacijos, iš kurios matyti, kad Erwinia amylovora šiuo metu yra paplitęs Kuneo provincijos (Pjemontas) Buskos, Čentalo ir Tarantasca savivaldybėse. Todėl Kuneo provincijos (Pjemontas) Buskos, Čentalo ir Tarantasca savivaldybės nebeturėtų būti pripažįstamos nuo Erwinia amylovora apsaugotos Italijos zonos dalimi;
            
         
               (18)
            
            
               Šiaurės Airijos teritorija buvo pripažinta nuo Erwinia amylovora (Burr.) Winsl. et al apsaugotos Jungtinės Karalystės zonos dalimi. Jungtinė Karalystė pateikė informacijos, iš kurios matyti, kad Erwinia amylovora šiuo metu yra paplitęs Šiaurės Airijos Dauno grafystės Ballinran Upper, Carrigenagh Upper, Ballinran ir Carrigenagh teritorijose (townlands) ir Antrimo grafystės Belfasto Dunmurry Cross rinkimų teritorijoje. Todėl Šiaurės Airijos Dauno grafystės Ballinran Upper, Carrigenagh Upper, Ballinran ir Carrigenagh teritorijos (townlands) ir Antrimo grafystės Belfasto Dunmurry Cross rinkimų teritorija nebeturėtų būti pripažįstamos nuo Erwinia amylovora apsaugotos Jungtinės Karalystės zonos dalimi;
            
         
               (19)
            
            
               tam tikros Italijos teritorijos dalys buvo pripažintos nuo Erwinia amylovora (Burr.) Winsl. et al. apsaugota zona iki 2016 m. balandžio 30 d. Italija pateikė informacijos, iš kurios matyti, kad Erwinia amylovora šiuo metu yra paplitęs Lombardijos Milano ir Varezės provincijose. Todėl šios provincijos nebeturėtų būti pripažįstamos Italijos apsaugotos zonos dalimi. Iš šios informacijos taip pat matyti, kad likusioje Italijos teritorijoje, kuri buvo pripažinta nuo Erwinia amylovora apsaugota zona iki 2016 m. balandžio 30 d., šio kenksmingojo organizmo vis dar neaptikta. Tačiau būtina atlikti tolesnius tyrimus. Be to, šiuos tyrimus turėtų stebėti Komisijai pavaldūs ekspertai. Todėl Italija, išskyrus tam tikras provincijas, įskaitant Lombardijos Milano ir Varezės provincijas, turėtų būti pripažįstama nuo Erwinia amylovora apsaugota zona tik iki 2018 m. balandžio 30 d.;
            
         
               (20)
            
            
               Slovakijos teritorija, išskyrus tam tikrų apygardų tam tikras savivaldybes, buvo pripažinta nuo Erwinia amylovora (Burr.) Winsl. et al. apsaugota zona iki 2016 m. balandžio 30 d. Slovakija pateikė informacijos, iš kurios matyti, kad Erwinia amylovora šiuo metu yra paplitęs visoje Dunaiskos Sredos apygardos teritorijoje. Iš šios informacijos taip pat matyti, kad likusioje Slovakijos teritorijoje, kuri buvo pripažinta nuo Erwinia amylovora apsaugota zona iki 2016 m. balandžio 30 d., šio kenksmingojo organizmo vis dar neaptikta. Tačiau būtina atlikti tolesnius tyrimus. Be to, šiuos tyrimus turėtų stebėti Komisijai pavaldūs ekspertai. Todėl Slovakija, išskyrus tam tikrų apygardų, įskaitant Dunaiskos Sredos apygardą, tam tikras savivaldybes, turėtų būti pripažįstama nuo Erwinia amylovora apsaugota zona tik iki 2018 m. balandžio 30 d.;
            
         
               (21)
            
            
               Jungtinė Karalystė pateikė prašymą pripažinti jos teritoriją nuo Xanthomonas arboricola pv. pruni (Smith) Vauterin et al. apsaugota zona. Remiantis nuo 2013 m. atliktais tyrimais, Jungtinė Karalystė pateikė įrodymų, kad minėtas kenksmingasis organizmas buvo likviduotas, arba buvo likviduojamas jos teritorijos dalyse, kuriose buvo organizmo protrūkių ir kad nepaisant šiam organizmui paplisti palankių sąlygų likusioje jos teritorijoje jo nėra. Tačiau būtina atlikti tolesnius tyrimus. Be to, šiuos tyrimus turėtų stebėti Komisijai pavaldūs ekspertai. Todėl Jungtinė Karalystė turėtų būti pripažįstama nuo Xanthomonas arboricola pv. pruni apsaugota zona tik iki 2018 m. balandžio 30 d.;
            
         
               (22)
            
            
               Airija pateikė prašymą pripažinti jos teritoriją nuo Ceratocystis platani (J. M. Walter) Engelbr. & T. C. Harr apsaugota zona. Remdamasi nuo 2013 m. atliktais tyrimais, Airija įrodė, kad nepaisant šiam organizmui paplisti palankių sąlygų, jos teritorijoje minėto kenksmingojo organizmo nėra. Tačiau būtina atlikti tolesnius tyrimus. Be to, šiuos tyrimus turėtų stebėti Komisijai pavaldūs ekspertai. Todėl Airija turėtų būti pripažįstama nuo Ceratocystis platani apsaugota zona tik iki 2018 m. balandžio 30 d.;
            
         
               (23)
            
            
               Jungtinės Karalystės teritorija buvo pripažinta nuo Ceratocystis platani (J. M. Walter) Engelbr. & T. C. Harr apsaugota zona iki 2016 m. balandžio 30 d. Remiantis papildoma Jungtinės Karalystės pateikta informacija, jos teritorijoje šio kenksmingojo organizmo vis dar neaptikta. Todėl Jungtinė Karalystė turėtų būti pripažinta nuo šio kenksmingojo organizmo apsaugota zona neribotą laiką;
            
         
               (24)
            
            
               Jungtinės Karalystės Meno salos teritorija buvo pripažinta nuo Cryphonectria parasitica (Murill) Barr apsaugota zona iki 2016 m. balandžio 30 d. Remiantis papildoma Jungtinės Karalystės pateikta informacija, Meno salos teritorijoje šio kenksmingojo organizmo vis dar neaptikta. Todėl Jungtinės Karalystės Meno sala turėtų būti pripažinta nuo šio kenksmingojo organizmo apsaugota zona neribotą laiką;
            
         
               (25)
            
            
               Suomijos teritorija buvo pripažinta nuo pomidorų dėmėtojo vytulio viruso apsaugota zona. Suomija pateikė informacijos, iš kurios matyti, kad ji negali užkirsti kelio pakartotiniam pomidorų dėmėtojo vytulio viruso įvežimui į jos teritoriją ir pateikė prašymą, kad ji nebebūtų pripažįstama nuo šio kenksmingojo organizmo apsaugota zona. Todėl Suomija nebeturėtų būti pripažįstama nuo pomidorų dėmėtojo vytulio viruso apsaugota zona;
            
         
               (26)
            
            
               Portugalijos teritorija, išskyrus tam tikras teritorijas, buvo pripažinta nuo Citrus tristeza viruso (Europos padermės) apsaugota zona. Portugalija pateikė informacijos, iš kurios matyti, kad Citrus tristeza virusas (Europos padermės) šiuo metu yra paplitęs Alentežo regiono Odemyros savivaldybėje. Todėl Alentežo regiono Odemyros savivaldybė nebeturėtų būti pripažįstama nuo Citrus tristeza viruso (Europos padermės) apsaugota zona;
            
         
               (27)
            
            
               Italijos Apulijos ir Sardinijos regionai buvo pripažinti nuo vynuogių geltos organizmų, panašių į mikoplazmas, apsaugota zona. Remiantis papildoma Italijos pateikta informacija, Apulijos ir Sardinijos regionuose šio kenksmingojo organizmo vis dar neaptikta. Todėl Italijos Apulijos ir Sardinijos regionai turėtų būti pripažinti nuo šio kenksmingojo organizmo apsaugota zona neribotą laiką;
            
         
               (28)
            
            
               siekiant aiškumo, pakeičiamas visas Reglamento (EB) Nr. 690/2008 priedas;
            
         
               (29)
            
            
               todėl Reglamentas (EB) Nr. 690/2008 turėtų būti atitinkamai iš dalies pakeistas;
            
         
               (30)
            
            
               kadangi pagal Reglamentą (EB) Nr. 690/2008 tam tikros teritorijos pripažintos apsaugotomis zonomis iki 2016 m. balandžio 30 d., šis reglamentas turėtų būti taikomas nuo 2016 m. gegužės 1 d., kad būtų užtikrintas teisinis tęstinumas ir išvengta prekybos sutrikimų;
            
         
               (31)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 690/2008 dalinis pakeitimas
   Reglamento (EB) Nr. 690/2008 I priedas pakeičiamas šio reglamento priedo tekstu.
   2 straipsnis
   Įsigaliojimas ir taikymas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. gegužės 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 1 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 169, 2000 7 10, p. 1.
   
      (2)  2008 m. liepos 4 d. Komisijos reglamentas (EB) Nr. 690/2008, pripažįstantis apsaugotas Bendrijos zonas, kuriose augalų sveikatai gresia ypatingas pavojus (OL L 193, 2008 7 22, p. 1).
   
      PRIEDAS
      
         
            „I PRIEDAS
            
               Bendrijos zonos, pripažintos „apsaugotomis zonomis“ nuo to (-ų) kenksmingojo (-ųjų) organizmo (-ų), kurio (-ų) pavadinimai lentelėje nurodyti prie zonų pavadinimų
            
            
                        Kenksmingieji organizmai
                     
                     
                        Apsaugotos zonos: teritorija
                     
                  a)   vabzdžiai, erkės ir nematodai visose jų vystymosi stadijose
                     
                  
                        
                                    1.
                                 
                                 
                                    
                                       Anthonomus grandis (Boh.)
                                 
                              
                     
                        Graikija, Ispanija (Andalūzija, Katalonija, Estremadūra, Mursija, Valensija)
                     
                  
                        
                                    2.
                                 
                                 
                                    
                                       Bemisia tabaci Genn. (Europos populiacijos)
                                 
                              
                     
                        Airija, Portugalija (Azorų salos, Beira Interior, Beira Litoral, Entre Douro e Minho ir Trás-os-Montes), Suomija, Švedija, Jungtinė Karalystė
                     
                  
                        
                                    3.
                                 
                                 
                                    
                                       Cephalcia
                                       lariciphila (Klug.)
                                 
                              
                     
                        Airija, Jungtinė Karalystė (Šiaurės Airija, Meno ir Džersio salos)
                     
                  
                        
                                    3.1.
                                 
                                 
                                    
                                       Daktulosphaira vitifoliae (Fitch)
                                 
                              
                     
                        Kipras
                     
                  
                        
                                    4.
                                 
                                 
                                    
                                       Dendroctonus micans Kugelan
                                 
                              
                     
                        Airija, Graikija, Jungtinė Karalystė (Šiaurės Airija, Meno ir Džersio salos)
                     
                  
                        
                                    4.1.
                                 
                                 
                                    
                                       Dryocosmus kuriphilus Yasumatsu
                                 
                              
                     
                        Airija, Jungtinė Karalystė
                     
                  
                        
                                    5.
                                 
                                 
                                    
                                       Gilpinia hercyniae (Hartig)
                                 
                              
                     
                        Airija, Graikija, Jungtinė Karalystė (Šiaurės Airija, Meno ir Džersio salos)
                     
                  
                        
                                    6.
                                 
                                 
                                    
                                       Globodera pallida (Stone) Behrens
                                 
                              
                     
                        Latvija, Portugalija (Azorų salos iki 2018 m. balandžio 30 d.), Slovėnija, Slovakija, Suomija
                     
                  
                        
                                    6.1.
                                 
                                 
                                    
                                       Globodera rostochiensis (Wollenweber) Behrens
                                 
                              
                     
                        Portugalija (Azorų salos iki 2018 m. balandžio 30 d.)
                     
                  
                        
                                    7.
                                 
                                 
                                    
                                       Gonipterus scutellatus Gyll.
                                 
                              
                     
                        Graikija, Portugalija (Azorų salos)
                     
                  
                        
                                    8.
                                 
                                 
                                    
                                       Ips amitinus Eichhof
                                 
                              
                     
                        Airija, Graikija, Jungtinė Karalystė
                     
                  
                        
                                    9.
                                 
                                 
                                    
                                       Ips cembrae Heer
                                 
                              
                     
                        Airija, Graikija, Jungtinė Karalystė (Šiaurės Airija ir Meno sala)
                     
                  
                        
                                    10.
                                 
                                 
                                    
                                       Ips duplicatus Sahlberg
                                 
                              
                     
                        Airija, Graikija, Jungtinė Karalystė
                     
                  
                        
                                    11.
                                 
                                 
                                    
                                       Ips sexdentatus Bőrner
                                 
                              
                     
                        Airija, Kipras, Jungtinė Karalystė (Šiaurės Airija ir Meno sala)
                     
                  
                        
                                    12.
                                 
                                 
                                    
                                       Ips typographus Heer
                                 
                              
                     
                        Airija, Jungtinė Karalystė
                     
                  
                        
                                    13.
                                 
                                 
                                    
                                       Leptinotarsa decemlineata Say
                                 
                              
                     
                        Airija, Ispanija (Ibisa ir Menorka), Kipras, Malta, Portugalija (Azorų salos ir Madeira), Suomija (Åland, Häme, Kymi, Pirkanmaa, Satakunta, Turku, Uusimaa rajonai), Švedija (Blekingės, Gotlando, Halando, Kalmaro ir Skonės apygardos), Jungtinė Karalystė
                     
                  
                        
                                    14.
                                 
                                 
                                    
                                       Liriomyza bryoniae (Kaltenbach)
                                 
                              
                     
                        Airija, Jungtinė Karalystė (Šiaurės Airija)
                     
                  
                        
                                    14.1.
                                 
                                 
                                    
                                       Paysandisia archon (Burmeister)
                                 
                              
                     
                        Airija (iki 2018 m. balandžio 30 d.), Malta (iki 2018 m. balandžio 30 d.), Jungtinė Karalystė (iki 2018 m. balandžio 30 d.)
                     
                  
                        
                                    14.2.
                                 
                                 
                                    
                                       Rhynchophorus ferrugineus (Olivier)
                                 
                              
                     
                        Airija (iki 2018 m. balandžio 30 d.), Portugalija (Azorų salos iki 2018 m. balandžio 30 d.), Jungtinė Karalystė (iki 2018 m. balandžio 30 d.)
                     
                  
                        
                                    15.
                                 
                                 
                                    
                                       Sternochetus mangiferae Fabricius
                                 
                              
                     
                        Ispanija (Granada ir Malaga), Portugalija (Alentežas, Algarvė ir Madeira)
                     
                  
                        
                                    15.1.
                                 
                                 
                                    
                                       Thaumetopoea pityocampa Denis & Schiffermüller
                                 
                              
                     
                        Jungtinė Karalystė (iki 2018 m. balandžio 30 d.)
                     
                  
                        
                                    16.
                                 
                                 
                                    
                                       Thaumetopoea processionea L.
                                 
                              
                     
                        Airija, Jungtinė Karalystė (išskyrus Barneto, Brento, Bromlio, Kamdeno, Londono miesto, Vestminsterio miesto, Kroidono, Ilingo, Elmbridžo rajono, Epsomo ir Juelio rajono, Gilfordo, Haknio, Hamersmito ir Fulamo, Haringėjaus, Harou, Hilingdono, Haunslou, Islingtono, Kensingtono ir Čelsio, Kingstono prie Temzės, Lambeto, Luišamo, Mertono, Redingo, Ričmondo prie Temzės, Ranimedo rajono, Slau, Pietų Oksfordšyro, Sadarko, Speltorno rajono, Satono, Tauer Hamletso, Vonsdverto, Vakarų Berkšyro ir Vokingo savivaldybes) (iki 2018 m. balandžio 30 d.)
                     
                  b)   bakterijos
                     
                  
                        
                                    01.
                                 
                                 
                                    „Candidatus Phytoplasma ulmi“
                                 
                              
                     
                        Jungtinė Karalystė (iki 2018 m. balandžio 30 d.)
                     
                  
                        
                                    1.
                                 
                                 
                                    
                                       Curtobacterium flaccumfaciens pv. flaccumfaciens (Hedges) Col.
                                 
                              
                     
                        Graikija, Ispanija
                     
                  
                        
                                    2.
                                 
                                 
                                    
                                       Erwinia amylovora (Burrill) Winslow et al.
                                    
                                 
                              
                     
                        
                                    —
                                 
                                 
                                    Estija, Ispanija (išskyrus Andalūzijos, Aragono, Kastilijos-La Mančos, Kastilijos ir Leono, Estremadūros, Madrido, Mursijos, Navaros ir La Riochos autonomines sritis, Gipuskoa (Baskų kraštas) provinciją, Ljeidos provincijos (Katalonijos autonominė sritis) Garrigues, Noguera, Pla d'Urgell, Segrià ir Urgell rajonus, Alboračės ir Turíso savivaldybes Valensijos provincijoje ir Aukštutinio Vinalopo ir Vidurio Vinalopo rajonus Alikantės provincijoje (Valensijos autonominė sritis)), Prancūzija (Korsika), Italija (Abrucai, Bazilikata, Kalabrija, Kampanija, Lacijus, Ligūrija, Markė, Molizė, Pjemontas (išskyrus Kuneo provincijos Buskos, Čentalo ir Tarantasca savivaldybes), Sardinija, Sicilija, Toskana, Umbrija, Aostos slėnis), Latvija, Portugalija, Suomija, Jungtinė Karalystė (Šiaurės Airija: išskyrus Dauno grafystės Ballinran Upper, Carrigenagh Upper, Ballinran ir Carrigenagh teritorijas (townlands) ir Antrimo grafystės Belfasto Dunmurry Cross rinkimų teritoriją; Meno sala; Normandijos salos),
                                 
                              
                                    —
                                 
                                 
                                    ir, iki 2018 m. balandžio 30 d., Airija (išskyrus Golvėjaus miestą), Italija (Apulija, Emilija-Romanija (Parmos ir Pjačencos provincijos), Lombardija (išskyrus Milano, Mantujos, Sondrijaus ir Varezės provincijas), Venetas (išskyrus Rovigo ir Venecijos provincijas, Barbonos, Boara Pizanio, Kastelbaldo, Masio, Adidžės Pjačencos, S. Urbano ir Veskovanos savivaldybes Paduvos provincijoje ir teritoriją į pietus nuo A4 greitkelio Veronos provincijoje)), Lietuva (išskyrus Babtų ir Kėdainių miesto seniūnijas (Kauno apskritis)), Slovėnija (išskyrus Gorenskos, Koroškos, Mariboro ir Notranskos regionus ir Lendavos ir Renčės-Vogrsko (į pietus nuo H4 greitkelio) savivaldybes), Slovakija (išskyrus Dunaiska Stredos apygardą, Hronovcės ir Hronske Kliačanų (Levicės apygarda), Dvorų prie Žitavos (Nove Zamkų apygarda), Malineco (Poltaro apygarda), Hrhovo (Rožniavos apygarda), Velke Ripnianų (Topolčanų apygarda), Kazimíro, Luhynios, Mažojo Horešo, Svetušės ir Zatino (Trebišovo apygarda) savivaldybes)
                                 
                              
                  
                        
                                    3.
                                 
                                 
                                    
                                       Xanthomonas arboricola pv. pruni (Smith) Vauterin et al.
                                    
                                 
                              
                     
                        Jungtinė Karalystė (iki 2018 m. balandžio 30 d.)
                     
                  c)   grybai
                     
                  
                        
                                    01.
                                 
                                 
                                    
                                       Ceratocystis platani (J. M. Walter) Engelbr. & T. C. Harr.
                                 
                              
                     
                        Airija (iki 2018 m. balandžio 30 d.), Jungtinė Karalystė
                     
                  
                        
                                    02.
                                 
                                 
                                    
                                       Cryphonectria parasitica (Murrill) Barr.
                                 
                              
                     
                        Čekija, Airija, Švedija, Jungtinė Karalystė
                     
                  
                        
                                    1.
                                 
                                 
                                    
                                       Glomerella gossypii Edgerton
                                 
                              
                     
                        Graikija
                     
                  
                        
                                    2.
                                 
                                 
                                    
                                       Gremmeniella abietina Morelet
                                 
                              
                     
                        Airija, Jungtinė Karalystė (Šiaurės Airija)
                     
                  
                        
                                    3.
                                 
                                 
                                    
                                       Hypoxylon mammatum (Wahlenberg) J. Miller
                                 
                              
                     
                        Airija, Jungtinė Karalystė (Šiaurės Airija)
                     
                  d)   virusai ir į juos panašūs organizmai
                     
                  
                        
                                    1.
                                 
                                 
                                    Runkelių gyslų nekrotinio pageltimo virusas
                                 
                              
                     
                        Arija, Prancūzija (Bretanė), Portugalija (Azorų salos), Suomija, Jungtinė Karalystė (Šiaurės Airija)
                     
                  
                        
                                    2.
                                 
                                 
                                    Pomidorų dėmėtojo vytulio virusas
                                 
                              
                     
                        Švedija
                     
                  
                        
                                    3.
                                 
                                 
                                    
                                       Citrus tristeza virusas (Europos padermės)
                                 
                              
                     
                        Graikija (išskyrus Argolidės ir Chanijos regionus), Malta, Portugalija (išskyrus Algarvę, Madeirą ir Alentežo regiono Odemyros savivaldybę)
                     
                  
                        
                                    4.
                                 
                                 
                                    Vynuogių geltos organizmai, panašūs į mikoplazmas
                                 
                              
                     
                        Čekija, Prancūzija (Elzasas, Šampanė-Ardėnai, Pikardija (Enos departamentas), Il de Fransas (Sitri, Nantėjaus prie Marnos ir Sasi prie Marnos savivaldybės) ir Lotaringija), Italija (Apulija, Sardinija ir Bazilikata)“